סלט חומוס נחשב לאחד המאכלים הכי ישראליים. הוא משתלב נהדר בכל ארוחה, אוכלים אותו בבוקר, בצהריים בערב וגם בלילה לפעמים. לא משנה אם מורחים על פרוסה או אוכלים/מנגבים ישר מתוך האריזה, החומוס מעניק טעם מוכר ואהוב בכל לעיסה.
נשאלת השאלה, האם החומוס באמת כל כך בריא כמו שרבים נוהגים לחשוב? האם שאלתם את עצמכם מה אחוזי השומן בחומוס? האם מוסיפים שמן ובאיזה שמן משתמשים? האם שמתם לב שיש הבדל גדול בין החברות בכמות החומוס בפועל בסלט? בהחלט שווה בדיקה!
החומוס בבסיסו הוא קטניה המכילה חלבון, פחמימות ואחוזי שומן נמוכים (בערך 5-6 גרם/100 גרם). אז איך קופצים אחוזי השומן בסלט החומוס מעבר ל- 30%? חלק מהתשובה נעוצה בתוספת הטחינה, שהרי אי אפשר בלעדיה והיא גם זו שתורמת שומן רווי למוצר, אך מכיוון שהטחינה בדרך כלל מהווה כ-30% מנפח הסלט, עדין לא ברורים אחוזי השומן הגבוהים.
השוואת מוצרים: איזה חומוס הכי טעים?
מדובר בשמנים פחות איכותיים בדרך כלל לא יהיה מצוין שמם המפורש אלא יהיה רשום ברכיבי המזון "שמן צמחי".
2. כמות השמן: ככל שהשמן שמוסיפים יקר יותר, כך בפועל הכמות שלו במוצר תהיה נמוכה יותר וגם אחוזי השומן של המוצר יהיו נמוכים יותר באופן מובהק.
דבר נוסף שחשוב לדעת לגבי החומוס, ובכלל לגבי מוצרים בתחום המזון בישראל, הוא שלאחרונה עבר חוק (CUID) המחייב לרשום על גבי האריזה כמה בפועל יש מכל מרכיב במוצר המוכן לאכילה (באחוזים). כאשר מדובר בסלט חומוס מוכן השאיפה שלנו כצרכנים צריכה להיות שהוא יכיל לפחות 50% חומוס. זו בהחלט דרישה בסיסית הגיונית מבחינה תזונתית, כאשר שם המוצר הוא "סלט חומוס". ואכן, ניתן למצוא בקרב חלק גדול מיצרני המזון את נתון כמות החומוס במוצר.
הערכים שנבדקו בהשוואה: קלוריות, חלבון, שומן, שומן רווי, נתרן, האם הוסיפו שמן ומאיזה סוג ומה אחוז החומוס במוצר הסופי.
סלט החומוס של צבר, שנחשב לאחד הנמכרים ביותר בשוק הסלטים המוכנים בישראל, מעט מאכזב. כמות החומוס עומדת על 47% (למרות שכאמור היינו מצפים שיכיל לפחות 50% חומוס). סוג השמן שמוסיפה החברה למוצר אינו מצוין ורשום באופן כללי "שמן צמחי" המעורר את החשד שמדובר בשמן פחות איכותי מבחינה תזונתית. כמות הקלוריות במוצר גבוהה (335 קק"ל/100 גרם). כמות השומן גבוהה מאוד (29 גרם/100 גרם) ולא ברורה על סמך כמות השומן הבסיסית הנמוכה שיש בגרגירי החומוס.
כמות החלבון בינונית (6.5 גרם/100 גרם), כמות השומן הרווי גבוהה (4.5 גרם/100 גרם) וכמות הנתרן בינונית (435 מ"ג/100 גרם). לצערי לא מדובר במוצר שניתן להגדירו כ"סלט בריא" ושווה לבחון שוב את אופן ייצורו התעשייתי, על מנת לבחון איך להוריד את כמות השומן ואף לשפר את איכות השמן שמוסיפים.
סלט החומוס מכיל כמות קלוריות גבוהה מאוד (362 קק"ל/100 גרם) והסיבה נעוצה כנראה בכמות השומן המאוד גבוהה שבו (32 גרם/100 גרם). צריך לזכור שגם הפעם המקור הוא "שמן צמחי" ללא פירוט הסוג. מדובר בכמות שומן במוצר הדומה לגבינות שמנות מאוד ולכן קצת קשה לחשוב על חומוס שמכיל כל כך הרבה שומן. כמות השומן הרווי גבוהה אף היא (5 גרם/100 גרם) וכמות הנתרן בינונית (435 מ"ג/100 גרם). בקיצור, עדיף לבחור מוצר אחר.
כמות החומוס במוצר 48%, שכאמור היא מעט נמוכה לעומת מה שהיינו מצפים בסלט חומוס. כמות הקלוריות גבוהה (315 קק"/100 גרם), כמות החלבון בינונית (6 גרם/100 גרם), כמות השומן גבוהה (27 גרם/100 גרם), כמות השומן הרווי גבוהה (4 גרם/100 גרם) וכמות הנתרן גבוהה (500 מ"ג). רשום שמקור תוספת השמן במוצר הוא "שומן צמחי" ללא פירוט הסוג. לסיכום, ערכים גבוהים מידי מבחינה תזונתית לעומת כמות חומוס נמוכה יחסית. מאכזב.
מבין כל המוצרים של "סלטי צבר" שנבדקו, זהו החומוס שקיבל את הערכים הטובים בותר מבחינה תזונתית. קלוריות נמוכות (228 קק"ל/100 גרם), כמות שומן סבירה (15.5 גרם/100 גרם), כמות שומן רווי נמוכה (2.3 גרם/100 גרם), כמות נתרן בינונית (454 מ"ג/100 גרם). משמח במיוחד לראות שאחוז החומוס במוצר עומד על 56%, רק חבל שרשום במרכיבים "שמן צמחי", דבר המעורר חשד לגבי איכות השמן במוצר. לסיכום, סלט חומוס עם ערכים תזונתיים טובים שמהווה את הבחירה הטובה ביותר (בפער גדול מאוד) מבין המוצרים של צבר שנבדקו.
כמות קלוריות בינונית (265 קק"ל/100 גרם), כמות חלבון גבוהה (8.5 גרם/100 גרם), כמות שומן בינונית-גבוהה (19 גרם/100 גרם), כמות שומן רווי נמוכה (2 גרם/100 גרם) וכמות נתרן בינונית (390 מ"ג/100 גרם). גם כאן רשום במרכיבים "שמן צמחי".
כמות הקלוריות גבוהה מאוד (360 קק"ל/100 גרם), כמות החלבון בינונית (6 גרם/100 גרם), כמות השומן גבוהה מאוד (32 גרם/100 גרם), כמות השומן הרווי גבוהה (5 גרם/100 גרם), כמות הנתרן בינונית (480 מ"ג). המוצר עשיר בשומן ובקלוריות, ועדיף לוותר עליו. אם אתם בכל זאת מתעקשים על חומוס עם זעתר עדיף לקחת חומוס נקי ולהוסיף לו בעצמכם זעתר מלמעלה.
על פנוי רוב ערכיו התזונתיים של הסלט טובים מאוד. קלוריות נמוכות (213 קק"ל/100 גרם), כמות חלבון גבוהה (9.2 גרם/100 גרם), כמות שומן נמוכה (13.7 גרם/100 גרם). רק חבל שכמות הנתרן גבוהה (555 גרם/100 גרם). דבר נוסף שקצת פוגע באיכות המוצר הוא ה"שומן הצמחי" המוסף לו. מומלץ לחברה עם כאלו ערכים תזונתיים יפים להפחית את כמות הנתרן ולעבור לשימוש בשמנים בריאים יותר.
על פניו גם הסלט הזה מכיל ערכים תזונתיים טובים. כמות קלוריות נמוכה (219 קק"ל/100 גרם), כמות חלבון בינונית (7.7 גרם/100 גרם), כמות שומן סבירה בהשוואה למוצרים בקטגוריה זו (15.8 גרם/100 גרם), כמות שומן רווי נמוכה (1.6 מ"ג/100 גרם) וכמות נתרן בינונית (450 מ"ג/100 גרם). המוצר מכיל שמן קנולה והדבר היחיד שפוגע בדרוג המוצר הוא אחוז החומוס, העומד על 44% בלבד. מאכזב במקצת.
כמות הקלוריות במוצר נמוכה בצורה משמעותית לעומת סלטי חומוס עם צנובר שנבדקו בקטגוריה זו (237 קק"ל/100 גרם), גם כמות השומן בינונית ולא גבוהה (18.4 גרם /100 גרם) ומהווה כמחצית מכמות השומן במוצרים דומים עם צנובר שנבדקו. כמות השומן הרווי נמוכה (1.8 גרם/100 גרם). כמות הנתרן בינונית (417 מ"ג/100 גרם). המוצר אומנם לא מוגדר כ"מוצר הנבחר", אך בקטגוריה של חומוס עם תוספת צנובר הוא הטוב ביותר מבחינה תזונתית בפער גדול מהמתחרים. לכן אם אתם מתעקשים על רכישה של סלט חומוס עם צנובר ולא חומוס נקי, זו הבחירה הנכונה ביותר עבורכם.
כמות הקלוריות נמוכה (230 קק"ל/100 גרם), כמות החלבון בינונית (6.3 גרם/100 גרם), כמות השומן סבירה (15.9 גרם/100 גרם), כמות השומן הרווי בינונית (3 גרם/100 גרם) וכמות הנתרן בינונית (468 מ"ג). חבל שסוג השומן שמוסיפים למוצר הוא "שמן צמחי".
הסלט מכיל 56% חומוס, שזה מאוד משמח. כמות הקלוריות נמוכה (225 קק"ל/100 גרם), כמות החלבון בינונית (5.8 גרם/100 גרם), כמות השומן סבירה (15 גרם/100 גרם), כמות הנתרן בינונית (454 מ"ג/100 גרם). חבל שגם כאן מדובר בתוספת של "שמן צמחי".
משמח מאוד לראות במוצר שכמות החומוס מהווה 59% ואף בהסתכלות על המוצר בולטת כמות גרגירי החומוס שעל גבי הסלט. כמות הקלוריות נמוכה (230 קק"ל/100 גרם), כמות החלבון בינונית (6.3 גרם/100 גרם), כמות השומן סבירה (15.9 גרם/100 גרם), כמות השומן הרווי בינונית (3 גרם/100 גרם), כמות הנתרן בינונית (468 מ"ג/100 גרם). חבל שגם כאן מדובר בתוספת של "שמן צמחי". עם ערכים תזונתיים טובים בסלט, אולי כדאי שמשהו ב"סלטי מיקי" ירים את הכפפה וישנה את הרכב תוספת השמן, ובכך ישדרג את המוצר כולו.
כמות החומוס במוצר לפי הרשום על גבי האריזה היא 60% וזו הכמות הגבוהה ביותר שנמצאה מבין כל המוצרים שנבדקו בקטגוריה. כמות הקלוריות בינונית (280 קק"ל/100 גרם), כמות החלבון גבוהה מאוד וקצת מעוררת חשד בהשוואה לכל שאר הסלטים שנבדקו (18.2 גרם/100 גרם), כיוון שמהווה מעל 100% חלבון בהשוואה לסלטים אחרים שנבדקו בקטגוריה זו. בתקווה כמובן שנתון זה נכון ומבוסס על תכולת החומוס הגבוהה במוצר. כמות השומן בינונית (18.2 גרם/100 גרם), כמות השומן הרווי בינונית אף היא (3.2 גרם/100 גרם) וכמות הנתרן בינונית (480 מ"ג/100 גרם). לצמחונים המחפשים מקור חלבון צמחי עשיר, כנראה שזו בחירה טובה.
כמות הקלוריות במוצר הייתה הכי נמוכה שנמצאה בקטגוריה זו (210 מ"ג/100 גרם). כמות החלבון גבוהה (11 גרם/100 גרם), כמות השומן בינונית (16.7 גרם/100 גרם), כמות השומן הרווי גבוהה (4.2 גרם/100 גרם), וכמות הנתרן נמוכה (269 מ"ג). למרות הערכים הנמוכים של הקלוריות והנתרן במוצר והערך הגבוה של החלבון, מפריע הערך הגבוה של השומן הרווי במוצר, על מנת שנוכל להתייחס אליו כטוב מבחינה תזונתית. חבל.
לפי הרשום על גבי האריזה סלט החומוס מכיל כ-59% חומוס, שזהו נתון משמח כאשר בוחרים סלט חומוס. עם זאת, כמות הקלוריות גבוהה (324 קק"ל/100 גרם), כמות החלבון גבוהה ומתאימה לאחוז החומוס הגבוה במוצר (10.6 גרם/100 גרם). כמות השומן גבוהה (22.5 גרם/100 גרם) וכמות השומן הרווי גבוהה מאד (7.6 גרם/100 גרם), כמות הנתרן נמוכה (235 מ"ג/100 גרם). למרות שאחוז החומוס גבוה ומרשים בסלט וכמות הנתרן נמוכה, הערך הגבוה של השומן הרווי בעייתי מאוד מבחינה תזונתית ובריאותית.
כמות הקלוריות גבוהה (298 קק"ל/100 גרם). כמות החלבון בינונית (7.5 גרם/100 גרם), כמות השומן גבוהה (24.3 גרם/100 גרם), כמות השומן הרווי נמוכה (2.5 גרם/100 גרם), כמות הנתרן בינונית (435 מ"ג/100 גרם). סוג השמן הנמצא בשימוש בסלט הוא שמן זית ושמן קנולה, הידועים בהרכב חומצות השומן החיוניות שבהם. חבל שלא מצוין אחוז החומוס בסלט.
כמות הקלוריות גבוהה (355 קק"ל/100 גרם), כמות החלבון בינונית (7.4 גרם/100 גרם), כמות השומן גבוהה מאוד (31.3 גרם/100 גרם), כמות השומן הרווי בינונית (2.9 גרם/100 גרם), כמות הנתרן בינונית (415 מ"ג/100 גרם). גם כאן השמנים שמוסיפים לסלט הם שומנים טובים ועדין לא מצוין אחוז החומוס בסלט. הערכים הגבוהים של השומן והקלוריות בעייתיים מאוד מבחינה תזונתית למרות שרובם מגיעים כנראה ממקור בריא. אם לא חובה, עדיף לוותר.
אחוז החומוס בסלט הוא 59% לפי הרשום על גבי האריזה, שהוא מהגבוהים שנמצאו בקטגוריה. כמות הקלוריות גבוהה (315 קק"ל/100 גרם), כמות החלבון גבוהה (10.6 גרם/100 גרם), כמות השומן גבוהה (22.5 גרם/100 גרם), כמות השומן הרווי גבוהה מאוד (7.6 גרם /100 גרם), כמות הנתרן נמוכה (236 מ"ג/100 גרם). גם כאן, למרות אחוז החומוס הגבוה בסלט והערך הנמוך והטוב של הנתרן, הערך הגבוה של השומן הרווי מהווה בעיה כאשר באים לבחון את הסלט חומוס מבחינת ההמלצות התזונתיות.
כמות הקלוריות במוצר הכי גבוהה מבין כל המוצרים שנבדקו בקטגוריה זו (373 קק"ל/100 גרם), כמות החלבון גבוהה (9.1 גרם/100 גרם), כמות השומן גבוהה 29.3 גרם/100 גרם), כמות השומן הרווי נמוכה (1.8 גרם/100 גרם), כמות הנתרן גבוהה מאוד (598 מ"ג/100 גרם). כמות הקלוריות והנתרן הגבוהות במוצר לא מוצדקות, במיוחד כאשר קוראים למוצר "ביתי". היינו מצפים לערכים תזונתיים הרבה יותר טובים. יש בהחלט מקום לשיפור.
כמות הקלוריות גבוהה (327 קק"ל/100 גרם), כמות החלבון גבוהה (10.5 גרם/100 גרם), כמות השומן גבוהה (23.4 גרם/100 גרם), כמות השומן הרווי נמוכה (2.6 גרם/100 גרם), כמות הנתרן גבוהה מאוד (655 מ"ג/100 גרם). סוג השמן בסלט הוא שמן קנולה, אך לא מצוין אחוז החומוס בסלט. הערך הגבוה של הנתרן, שמהווה קפיצת מדרגה גדולה בהשוואה לשאר הסלטים שנבדקו בקטגוריה, פוגע מאוד בהערכת סלט החומוס מבחינה תזונתית ואף לא ממומלץ מבחינה בריאותית.
סלט החומוס של "סלטי שמיר" בלט בערכיו התזונתיים הטובים. השמן בו השתמשו במוצר הוא שמן קנולה. כמות קלוריות במוצר נמוכה (213 קק"ל/100 גרם). כמות החלבון גבוהה (9.2 גרם/100 גרם). כמות השומן הנמוכה (13.7 גרם/100 גרם). כמו כן, כמות השומן הרווי הייתה נמוכה (2 גרם/100 גרם). חבל רק שכמות הנתרן הייתה גבוהה (555 מ"ג/100 גרם).
כאשר מסתכלים על המוצר השלם, הוא בהחלט מהווה בחירה טובה מבחינה תזונתית לשילוב בארוחה בלי לחשוש מכמות שומן גבוהה וקלוריות עודפות. חבל רק שלא מצוין על גבי האריזה אחוז החומוס במוצר, למרות שלפי הטעם והמרקם של הסלט ניתן להסיק שמדובר ביותר מ-50%.
מדובר בשני סלטי חומוס בהם הערכים התזונתיים טובים. סוג השמן בו משתמשים במוצר הוא שמן קנולה, הנחשב לשמן בריא וטוב. כמות הקלוריות נמוכה (219-218 קק"ל/100 גרם), כמות השומן סבירה (15.8 גרם/100 גרם) וכמות השומן הרווי נמוכה מאוד (1.6 גרם/100 גרם). כמות הנתרן בינונית (400-450 מ"ג/100 גרם).
גם סלטים אלו עומדים יפה בערכים התזונתיים המאפשרים ליהנות מסלט חומוס מוכן, ללא תוספת גדולה מדי של שמן מבחוץ, וכמובן כשמדובר בשמן קנולה. כמו כן, משמח לראות שכמות החומוס במוצרים גבוהה מ-50%.